Hjemkomsten

***Hjemkomsten*** (originaltittel ***Coming Home***) er en amerikansk romantisk dramafilm fra 1978, regissert av Hal Ashby. Jane Fonda, Jon Voight og Bruce Dern spiller hovedrollene. Manuset til Waldo Salt og Robert C. Jones er basert på en historie av Nancy Dowd. Filmen handler om en ung kvinne og hennes ektemann. Når mannen drar for å tjene landet sitt i Vietnamkrigen møter damen på en krigsveteran som allerede har vært der.

Filmen vant tre Oscar-priser for beste mannlige hovedrolle (Voight), beste kvinnelige hovedrolle (Fonda) og beste originalmanus (Salt, Jones og Dowd). Den ble også nominert til Oscar-priser for beste mannlige birolle (Dern), beste kvinnelige birolle (Penelope Milford), beste regi (Ashby), beste filmklipp (Don Zimmerman) og beste film (Jerome Hellman). Det amerikanske filminstituttet (AFI) har kåret filmen til tidenes 78. beste kjærlighetsfilm fra USA.

## Handling
Sally Hyde (Jane Fonda) er trofast, vennlig og lojal mot ektemannen Bob (Bruce Dern) som er kaptein i militæret. Når han drar for å tjene landet sitt i Vietnamkrigen bestemmer Sally seg for å selv gjøre en innsats, og hun begynner å arbeide som frivillig ved et sykehus for krigsveteraner. Hun møter mange av krigens uskyldige skjebner, blant andre Luke Martin (Jon Voight), som ble såret i Vietnam, og som nå sitter i rullestol. Sally og Luke får etter hvert følelser for hverandre, men også vennskapet mellom dem gror. Sally får nye oppfatninger om verden rundt seg. Hun er ikke lenger den snille, lojale hustruen, men en sterk, selvsikker kvinneskikkelse med teft for politikk. Hun står endelig på egne bein, men blir tvunget til å ta et vanskelig valg når mannen kommer hjem fra krigen.

## Medvirkende
* Jane Fonda som Sally Hyde
* Jon Voight som Luke Martin
* Bruce Dern som kaptein Bob Hyde
* Penelope Milford som Vi Munson
* Robert Carradine som Bill Munson
* Robert Ginty som sersjant Dink Mobley
* Mary Gregory som Martha Vickery
* Kathleen Miller som Kathy Delise
* Beeson Carroll som kaptein Earl Delise
* Willie Tyler som Virgil
* Lou Carello som Bozo
* Charles Cyphers som Pee Wee
* Olivia Cole som Corrine
* Tresa Hughes som sykepleier Degroot
* Bruce French som Dr. Lincoln
## Lydspor
Filmen bruker sanger av Beatles, Janis Joplin, Tim Buckley, Buffalo Springfield, Bob Dylan, Aretha Franklin, Jimi Hendrix, Jefferson Airplane, Rolling Stones, Richie Havens, Simon & Garfunkel og Steppenwolf. På slutten av filmen, før Bob antakelig begår selvmord, spilles *Time Has Come Today* av The Chambers Brothers.
* *[[Hey Jude]]*, av Paul McCartney og John Lennon, fremført av The Beatles
* *[[Strawberry Fields Forever]]*, som nevnt ovenfor
* *Once I Was*, av og spilt av Tim Buckley 
* *Expecting to Fly*, av Neil Young, fremført av Buffalo Springfield
* *For What It’s Worth*, av Stephen Stills, fremført av Buffalo Springfield
* *[[Just Like a Woman]]*, av og fremført av Bob Dylan
* *Save Me*, av King Curtis, Aretha Franklin og Carolyn Franklin, fremført av Aretha Franklin
* *Follow*, av Jerry Merrick, fremført av Richie Havens
* *Manic Depression*, av og fremført av Jimi Hendrix
* *[[White Rabbit]]*, av Grace Slick, fremført av Jefferson Airplane 
* *[[Out of Time]]*, av Mick Jagger og Keith Richards, fremført av The Rolling Stones
* *No Expectations*, som nevnt ovenfor
* *[[Jumpin' Jack Flash]]*, som nevnt ovenfor
* *[[Ruby Tuesday (Lied)|Ruby Tuesday]]*, som nevnt ovenfor
* *[[Sympathy for the Devil]]*, som nevnt ovenfor
* *My Girl*, av Smokey Robinson og Ronald White, fremført av The Rolling Stones
* *[[Bookends]]*, av Paul Simon, fremført av Simon & Garfunkel
* *[[Born to Be Wild]]*, av Mars Bonfire, fremført av Steppenwolf
* *[[The Star-Spangled Banner]]*, musikk: John Stafford Smith, fremført av et band på tv
* *Time Has Come Today*, av Joseph og Willie Chambers, fremført av The Chambers Brothers

## Referanser


## Eksterne lenker
*